CELEX: 32022D0679
Language: bg
Date: 2022-01-19 00:00:00
Title: Решение за изпълнение (ЕС) 2022/679 на Комисията от 19 януари 2022 година за установяване на списък за наблюдение на вещества и съединения, пораждащи опасения за водата, предназначена за консумация от човека, както е предвидено в Директива (ЕС) 2020/2184 на Европейския парламент и на Съвета (нотифицирано под номер C(2022) 142) (текст от значение за ЕИП)

27.4.2022   
               
               
                  BG
               
               
                  Официален вестник на Европейския съюз
               
               
                  L 124/41
               
            
         РЕШЕНИЕ ЗА ИЗПЪЛНЕНИЕ (ЕС) 2022/679 НА КОМИСИЯТА
         от 19 януари 2022 година
         за установяване на списък за наблюдение на вещества и съединения, пораждащи опасения за водата, предназначена за консумация от човека, както е предвидено в Директива (ЕС) 2020/2184 на Европейския парламент и на Съвета
         
            
               (нотифицирано под номер C(2022) 142)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива ЕС 2020/2184 на Европейския парламент и на Съвета от 16 декември 2020 г. относно качеството на водата, предназначена за консумация от човека (1), и по-специално член 13, параграф 8, първа алинея от нея,
         като има предвид, че:
         
                     (1)
                  
                  
                     В Директива (ЕС) 2020/2184 се предвижда изготвянето на списък за наблюдение, насочен към вещества и съединения, свързани с опасения на обществеността или научната общност за здравето по отношение на водата, предназначена за консумация от човека („списъкът за наблюдение“). В списъка за наблюдение трябва да се посочи ориентировъчна стойност за всяко вещество или съединение и когато е необходимо — възможен метод за анализ, който не води до прекомерни разходи.
                  
               
                     (2)
                  
                  
                     В съответствие с член 13, параграф 8 от Директива (ЕС) 2020/2184 съединенията 17-бета-естрадиол и нонилфенол трябва да бъдат включени в първия списък за наблюдение с оглед на техните свойства, нарушаващи функциите на ендокринната система, и риска, който представляват за човешкото здраве. Въз основа на последните препоръки на Световната здравна организация относно параметрите на питейната вода (2) с настоящото решение за изпълнение следва да бъдат установени ориентировъчни стойности от 300 ng/l за нонилфенол и 1 ng/l за 17-бета-естрадиол.
                  
               
                     (3)
                  
                  
                     Праговете на количествено определяне, определени в Директива 2009/90/ЕО на Комисията (3), са дадени за 17-бета-естрадиол и нонилфенол, за да се даде възможност за измерване на ориентировъчните стойности с приемлива степен на точност, без това да води до прекомерни разходи.
                  
               
                     (4)
                  
                  
                     Мерките, предвидени в настоящото решение, са в съответствие със становището на комитета, посочен в член 22, параграф 1 от Директива (ЕС) 2020/2184,
                  
               ПРИЕ НАСТОЯЩОТО РЕШЕНИЕ:
         
            Член 1
            Списъкът за наблюдение на вещества и съединения, пораждащи опасения за водата, предназначена за консумация от човека, посочен в член 13, параграф 8 от Директива (ЕС) 2020/2184, се съдържа в приложението към настоящото решение.
         
         
            Член 2
            Адресати на настоящото решение са държавите членки.
         
         
            Съставено в Брюксел на 19 януари 2022 година.
            
               
                  За Комисията
               
               Virginijus SINKEVIČIUS
               
                  Член на Комисията
               
            
         
         
            (1)  ОВ L 435, 23.12.2020 г., стр. 1.
         
            (2)  Препоръки на Световната здравна организация от 11 септември 2017 г. „Проект за сътрудничество в областта на параметрите на питейната вода — Подкрепа за преразглеждането на приложение I към Директива 98/83/ЕО на Съвета относно качеството на водите, предназначени за консумация от човека (Директива за питейната вода) — https://ec.europa.eu/environment/water/water-drink/pdf/WHO_parameter_report.pdf.
         
            (3)  Директива 2009/90/ЕО на Комисията от 31 юли 2009 г. за определяне, съгласно Директива 2000/60/ЕО на Европейския парламент и на Съвета, на технически спецификации за химически анализ и мониторинг на състоянието на водите (ОВ L 201, 1.8.2009 г., стр. 36).
      
      
         
            ПРИЛОЖЕНИЕ
            СПИСЪК ЗА НАБЛЮДЕНИЕ НА ВЕЩЕСТВА И СЪЕДИНЕНИЯ, ПОРАЖДАЩИ ОПАСЕНИЯ ЗА ВОДАТА, ПРЕДНАЗНАЧЕНА ЗА КОНСУМАЦИЯ ОТ ЧОВЕКА
            
                        
                           Наименование на веществото/групата вещества или съединение/група съединения
                        
                     
                     
                        
                           CAS номер
                        
                     
                     
                        
                           ЕС номер
                        
                     
                     
                        
                           Ориентировъчни стойности (ng/L)
                        
                     
                     
                        
                           Праг на количествено определяне
                            (1)
                           (ng/L)
                        
                     
                     
                        
                           Възможен метод за анализ
                        
                     
                  
                        17-бета-естрадиол
                     
                     
                        50-28-2
                     
                     
                        200-023-8
                     
                     
                        1 
                     
                     
                        ≤ 1 
                     
                     
                        —
                     
                  
                        нонилфенол (2)
                        
                     
                     
                        84852-15-3
                     
                     
                        284-325-5
                     
                     
                        300 
                     
                     
                        ≤ 300 
                     
                     
                        EN ISO 18857-2
                     
                  
               (1)  Праг на количествено определяне съгласно определението в член 2, точка 2 от Директива 2009/90/ЕО.
            
               (2)  Тези вещества преди са били идентифицирани като CAS 25154-52-3 и 104-40-5.